**Informatívna kúpna zmluva k výzve na predkladanie ponúk v rámci zriadeného DNS**

**Všeobecné upozornenie!**

Zmluvné podmienky uvedené v kúpnej zmluve sú iba informatívneho charakteru. Verejný obstarávateľ bude zmluvné podmienky meniť a prispôsobovať podľa svojich skutočných potrieb v čase vyhlasovania jednotlivých výziev na predkladanie ponúk v rámci zriadeného DNS. Konkrétne zmluvné podmienky (kúpna zmluva) budú súčasťou každej jednotlivo vyhlásenej výzvy   
na predkladanie ponúk.

#### 

#### Č. IIS SAP:

#### Výtlačok číslo:

#### Počet listov:

Prílohy:

#### KÚPNA ZMLUVA č. 202x/.........

*(číslo kúpnej zmluvy bude aktuálne doplnené verejným obstarávateľom po ukončení zadávania zákazky v rámci zriadeného DNS)*

#### uzatvorená v zmysle § 409 a nasl. ustanovení zákona č. 513/1991 Zb. Obchodný zákonník v znení neskorších predpisov medzi nižšie uvedenými zmluvnými stranami

|  |  |  |
| --- | --- | --- |
| **Článok I.** | | |
| **Zmluvné strany** | | |
|  | | |
| * 1. **Kupujúci:** | **Slovenská republika** | | | | |
|  | **Ministerstvo obrany Slovenskej republiky** | | | | |
|  | Námestie generála Viesta 2, 832 47 Bratislava | | | | |
|  |  | |  | | |
| Zastúpený: | ..........................  /*meno bude doplnené aktuálne pred uzavretím kúpnej zmluvy/* | | | | |
|  |  | | | | |
|  | */doplnený konkrétny útvar na základe konkrétnej zákazky/* | | | | |
| Osoba oprávnená konať vo veciach technických, fakturačných a reklamačných úkonov:  */údaje o osobe s uvedením kontaktných údajov budú doplnené aktuálne pred uzavretím kúpnej zmluvy /* | | | | | |
|  |  | | | | |
| IČO: | 30 845 572 | | |  | |
| IČ DPH: | SK2020947698 | | |  | |
| IBAN: | SK5081800000007000171215 | | |  | |

(ďalej len „kupujúci“)

|  |  |  |  |
| --- | --- | --- | --- |
| **1.2. Predávajúci:** | ............................................................... |  | |
|  | *...............................................................*  */bude doplnené obchodné meno, názov a sídlo podnikania/* | | |
|  |  |  | |
| Konajúci prostredníctvom: | ...............................................................  */bude doplnené meno a priezvisko osoby oprávnenej konať za kupujúceho; pokiaľ za kupujúceho sú oprávnené konať samostatne viaceré osoby, bude doplnené meno a priezvisko iba tej osoby (ak oprávnenie konať v mene spoločnosti má viac osôb súčasne, tak budú uvedené všetky tieto osoby), ktorá bude kúpnu zmluvu podpisovať/* | | |
|  |  | | |
|  |  | | |
| Vybavuje:  *Kontaktné*  *údaje:* | ................................................................. | | |
|  |  |  | |
| IČO: | ...................................... */bude doplnené IČO predávajúceho/* | | |
| DIČ: | *...................................... /bude doplnené DIČ predávajúceho/* | | |
| IČ DPH: | *...................................... /bude doplnené IČ DPH/* | | |
| Bankové spojenie: | ......................................  */bude doplnený názov banky, pobočky zahraničnej banky, v ktorej má predávajúci otvorený/vedený účet, v prospech ktorého bude poukázaná kúpna cena/* | | |
| IBAN: | *......................................*  */bude doplnená medzinárodná forma čísla bankového účtu „IBAN“/* | | |
| Predávajúci je zapísaný: | | | |
| */údaje o predávajúcom budú doplnené pred uzavretím kúpnej zmluvy podľa výsledkov v zadávaní zákazky v rámci DNS/* | | | |
| (ďalej len „predávajúci“) | |  | |
| (ďalej spolu len „zmluvné strany“) | | |

**Článok II.**

**Predmet kúpnej zmluvy**

**2.1.** Predmetom tejto Kúpnej zmluvy č. 202x/...... (ďalej len ,,kúpna zmluva“) je záväzok predávajúceho dodať kupujúcemu **kancelárske potreby** (ďalej len „tovar“) do miesta dodania tovaru a previesť na kupujúceho vlastnícke právo k dodanému tovaru a záväzok kupujúceho riadne dodaný tovar prevziať a zaplatiť zaň cenu podľa článku III. tejto kúpnej zmluvy.

* 1. Množstvo a technická špecifikácia tovaru, ktorý je predávajúci povinný dodať kupujúcemu sú uvedené v Prílohe č. 1 a v Prílohe č. 2 tejto kúpnej zmluvy. Príloha č. 1 a Príloha č. 2 tvoria neoddeliteľnú súčasť tejto kúpnej zmluvy.

* 1. Predávajúci sa zaväzuje vykonať pre kupujúceho súvisiace služby podľa bodu 4.4. tejto kúpnej zmluvy.

**Článok III.**

**Cena a platobné podmienky**

**3.1.** Kúpna cena za tovar je zmluvnými stranami dohodnutá na základe ponuky predávajúceho   
ako úspešného uchádzača vo verejnom obstarávaní v zriadenom dynamickom nákupnom systéme s názvom **,,Kancelárske potreby – DNS“** vyhláseného oznámením o vyhlásení verejného obstarávania Ministerstvom obrany Slovenskej republiky zverejnenom v Úradnom vestníku EÚ dňa ...........   
pod číslom ......................, vo Vestníku verejného obstarávania č. ................ pod značkou .............   
dňa ............... *(chýbajúce* *údaje budú aktuálne doplnené po zverejnení oznámenia o vyhlásení verejného obstarávania v Ú.v EÚ a vo VVO a pred podpisom kúpnej zmluvy*) v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov v celkovej výške:

**............................................. € bez DPH**

(slovom: .............................................. € bez DPH)

*(Kúpna cena za dodaný tovar bude doplnená podľa ponuky predloženej úspešným uchádzačom v príslušnej časti/častiach predmetu zákazky.)*

*V prípade, ak uchádzač/predávajúci nie je platcom dane z pridanej hodnoty (ďalej len ,,DPH“), znenie tohto bodu 3.1.bude doplnené v časti pod sumou zmluvnej ceny o nasledovný text:*

*„Predávajúci nie je platiteľom DPH.**Cena uvedená v tomto bode kúpnej zmluvy je cena konečná a celková (DPH sa nevyčísluje). Zmluvné strany sa dohodli, že ak sa predávajúci stane v priebehu plnenia tejto kúpnej zmluvy platiteľom DPH, nie je oprávnený ku kúpnej cene za tovar uvedenej v Prílohe č. 1 tejto kúpnej zmluvy navyše účtovať DPH, t. j. v kúpnej cene za tovar, uvedenej   
v Prílohe č. 1 tejto kúpnej zmluvy bude zahrnutá aj DPH.“.*

*V prípade, ak je uchádzač/ predávajúci identifikovaný pre DPH a platiteľom DPH v inom členskom štáte EÚ a tovar bude odoslaný alebo prepravený z iného členského štátu EÚ (uplatnenie prenosu daňovej povinnosti), znenie tohto článku kúpnej zmluvy bude doplnené o bod 3.2. a bod 3.3. v znení uvedenom nižšie s tým, že ostatné body tohto článku kúpnej zmluvy budú prečíslované:*

*„****3.2****. Kúpna cena dohodnutá v bode 3.1. tohto článku kúpnej zmluvy je stanovená bez DPH. DPH pri uplatnení xx% -nej sadzby vo výške .................. € (slovom:.................................eur) (Výška (suma DPH) bude doplnená/vypočítaná z kúpnej ceny za dodaný tovar uvedený v bode 3.1. tejto kúpnej zmluvy (základ DPH) prizná a odvedie kupujúci v zmysle bodu 3.3. tejto kúpnej zmluvy.*

***3.3****. Kupujúci ako daňový subjekt podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) s identifikačným číslom pre DPH prideleným správcom dane je povinný priznať a odviesť DPH z tovaru v Slovenskej republike v rámci tuzemského a cezhraničného prenosu daňovej povinnosti za podmienok stanovených zákonom o DPH,  
 t. j. predávajúci fakturuje zmluvnú cenu bez DPH.“*

*V prípade, ak je uchádzač/predávajúci z tretieho štátu, znenie tohto článku kúpnej zmluvy bude doplnené o bod 3.2. v znení uvedenom nižšie s tým, že ostatné body tohto článku kúpnej zmluvy budú prečíslované:*

*„****3.2.*** *Pri stanovení kúpnej ceny sa postupuje v súlade so zmluvne dohodnutou kúpnou cenou v bode 3.1. tejto kúpnej zmluvy a podľa colných predpisov a pohyb tovaru podlieha colnému konaniu.“.*

Podrobná cenová špecifikácia dodávaného tovaru *v členení podľa jednotlivých miest dodania* (pozn.: text uvedený kurzívou, v prípadoch týkajúcich sa dodania tovaru do viacerých miest dodania, bude súčasťou kúpnej zmluvy v prípade, ak bude mať predávajúci povinnosť dodať tovar do viacerých miest dodania) je uvedená v Prílohe č. 1 tejto kúpnej zmluvy. Dohodnutá cena predstavuje odplatu za splnenie všetkých zmluvných záväzkov predávajúceho vyplývajúcich z tejto kúpnej zmluvy a sú v nej zahrnuté všetky náklady predávajúceho na splnenie jeho záväzkov podľa tejto kúpnej zmluvy ako aj primeraný zisk predávajúceho.

* 1. Právo na zaplatenie ceny vzniká predávajúcemu riadnym splnením všetkých jeho záväzkov spôsobom  
      a v *miestach dodania/mieste dodania* (pozn.: alternatívne znenie uvedené kurzívou, v prípadoch týkajúcich sa miesta dodania tovaru, bude zvolené podľa toho, či bude mať predávajúci povinnosť dodať tovar do viacerých miest dodania alebo do jedného miesta dodania) v súlade s touto kúpnou zmluvou.
  2. Kúpna cena za dodaný tovar vo výške podľa bodu 3.1. tejto kúpnej zmluvy bude kupujúcim uhradená   
     po riadnom dodaní tovaru a poskytnutí všetkých služieb súvisiacich s dodaním tovaru do *jednotlivých miest dodania/miesta dodania* zo strany predávajúceho.
  3. Zmluvné strany sa dohodli,že kupujúci zaplatí predávajúcemu kúpnu cenu za úplnú dodávku tovaru alebo jej časť v rozsahu čiastkového plnenia *podľa jednotlivých miest dodania*, a to na základe faktúry. *V prípade čiastkového plnenia v jednotlivých miestach dodania bude predávajúci oprávnený vyhotoviť faktúru za každé jednotlivé miesto dodania v zmysle bodu 4.1. tejto zmluvy až po dodaní tovaru   
     do miesta dodania v celom rozsahu*. Predávajúci vyhotoví faktúru po prevzatí tovaru kupujúcim   
     v *miestach dodania/mieste dodania* v lehote podľa § 73 písm. a) zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a doručí ju bez zbytočného odkladu na adresu ........................................ *(adresa bude aktuálne doplnená v príslušnej výzve   
     na predkladanie ponúk odoslanou v konkrétnom zadávaní zákazky v zriadenom DNS)*, v dvoch rovnopisoch. Faktúra musí obsahovať náležitosti uvedené v § 74 ods. 1 zákona o DPH a číslo tejto kúpnej zmluvy. Neoddeliteľnou súčasťou faktúry bude jeden rovnopis podpísaného a potvrdeného dodacieho listu podľa článku IV. tejto kúpnej zmluvy. *V prípade čiastkového plnenia do jednotlivých miest dodania podľa článku IV. bodu 4.1. tejto kúpnej zmluvy budú neoddeliteľnou súčasťou faktúry rovnopisy všetkých podpísaných a potvrdených dodacích listov za každú čiastkovú dodávku do miesta dodania. Zmluvné strany sa pre vylúčenie akýchkoľvek pochybností dohodli, že v prípade čiastkových plnení v rámci jednotlivých miest dodania, sa za deň riadneho a úplného dodania tovaru   
     do jednotlivých miest dodania považuje deň, kedy bol do príslušného miesta dodania podľa článku IV. bodu 4.1. tejto kúpnej zmluvy dodaný tovar v množstve a v špecifikácii podľa jednotlivých miest dodania v zmysle Prílohy č. 1 tejto kúpnej zmluvy, inak predávajúcemu bude faktúra vrátená ako neúplná   
     a neoprávnene vyhotovená*. Faktúru je predávajúci povinný doručiť kupujúcemu do 15.12. príslušného kalendárneho roka. V prípade doručenia faktúry po 15.12 si predávajúci nebude môcť uplatniť úrok   
     z omeškania za oneskorenú úhradu faktúry v zmysle článku VII. bodu 7.4. tejto kúpnej zmluvy.

* 1. Kupujúci uhradí faktúru/faktúry formou bezhotovostného platobného styku bez poskytnutia preddavku. Lehota splatnosti každej faktúry je 30 kalendárnych dní odo dňa doručenia faktúry kupujúcemu   
     pri splnení podmienok uvedených v tejto kúpnej zmluve. Kupujúci si splní svoj záväzok zaplatiť kúpnu cenu bankovým prevodom v prospech účtu predávajúceho uvedeného v tejto kúpnej zmluve. Zmluvné strany sa dohodli, že platobná povinnosť kupujúceho sa bude považovať za splnenú v deň, keď bude   
     z účtu kupujúceho odpísaná príslušná suma v prospech účtu predávajúceho.

* 1. Kupujúci je oprávnený namietať vecnú a formálnu správnosť a úplnosť faktúry alebo jej povinných príloh a bez zaplatenia vrátiť faktúru, ktorá je nesprávna alebo neúplná, a to najneskôr v deň   
     jej splatnosti. Oprávneným vrátením faktúry prestáva plynúť lehota jej splatnosti. Nová 30 dňová lehota splatnosti začne plynúť znova odo dňa doručenia novej, opravenej faktúry kupujúcemu.

**Článok IV.**

**Miesto, spôsob a termín plnenia**

**4.1.** Predávajúci je povinný dodať tovar podľa tejto kúpnej zmluvy do *nasledovných miest dodania/miesta dodania*:

*(Miestami dodania budú vojenské útvary a iné zariadenia dislokované vo všetkých krajoch na území Slovenskej republiky. Dodanie tovaru môže byť uskutočnené aj v iných mestách/obciach na území Slovenskej republiky. Miesto/miesta dodania s uvedením názvu organizačnej zložky / vojenského útvaru, adresy sídla organizačnej zložky / vojenského útvaru bude aktuálne doplnené   
v príslušnej výzve na predkladanie ponúk odoslanou v konkrétnom zadávaní zákazky v zriadenom DNS.).*

**4.2.** Predávajúci je povinný dodať tovar do *miest dodania/miesta dodania* v celom rozsahu najneskôr   
do*(lehota dodania alebo najneskorší termín dodania tovaru bude aktuálne doplnený v súlade s príslušnou výzvou na predkladanie ponúk odoslanou v konkrétnom zadávaní zákazky v zriadenom DNS). Množstvo tovaru, ktoré je predávajúci povinný dodať do jednotlivých miest dodania podľa bodu 4.1. tohto článku, je uvedené v Prílohe č. 1 a v Prílohe č. 2 tejto kúpnej zmluvy*.Zmluvné strany   
sa dohodli, že predávajúci môže dodať tovar do *jednotlivých miest dodania/miesta dodania* postupným čiastkovým plnením.

**4.3.** Za riadne dodaný tovar sa považuje tovar dodaný:

* v požadovanom množstve, v kvalite a vo vyhotovení v súlade s podmienkami tejto kúpnej zmluvy   
  a jej Prílohy č. 1 a Prílohy č. 2, a to v dohodnutom mieste dodania tovaru v zmysle tejto kúpnej zmluvy a súčasne,
* po splnení všetkých záväzkov predávajúceho uvedených v bode 4.4. tejto kúpnej zmluvy.

**4.4.** Spolu s dodaním tovaru je predávajúci povinný:

**4.4.1.** ku každému kusu tovaru dodať:

a) záručný list,

b)  návod na použitie vyhotovený v slovenskom alebo v českom jazyku,

**4.5.** Dopravu tovaru do *miest dodania / miesta dodania* je povinný zabezpečiť predávajúci na vlastné náklady a nebezpečenstvo tak, aby bola zabezpečená dostatočná ochrana pred jeho poškodením, stratou   
alebo znehodnotením až do momentu prevzatia tovaru kupujúcim v mieste dodania. Za škodu spôsobenú porušením tejto povinnosti v plnej miere zodpovedá predávajúci.

**4.6**. Dodanie tovaru do *miest dodania / miesta dodania* a jeho prevzatie kupujúcim bude potvrdené *oprávnenými osobami/oprávnenou osobou* kupujúceho *uvedenými v Prílohe č. 3 tejto kúpnej zmluvy/uvedenou v bode 4.7. tohto článku*, ktorá tvorí neoddeliteľnú súčasť tejto kúpnej zmluvy, na dodacom liste. Dodací list, ktorý vyhotoví predávajúci, bude obsahovať minimálne nasledovné údaje: identifikačné údaje zmluvných strán, číslo tejto kúpnej zmluvy, na základe ktorej je tovar dodávaný, druh a množstvo dodávaného tovaru, jednotkové ceny tovaru, základ dane v eurách   
pri uplatnení príslušnej sadzby dane *(ak predávajúci bude platiteľom DPH)*, uplatnenú sadzbu DPH uvedenú v percentách *(ak predávajúci bude platiteľom DPH)*, výšku DPH spolu v eurách *(ak predávajúci bude platiteľom DPH)*, celkovú cenu tovaru v eurách, miesto dodania a prevzatia tovaru, meno a priezvisko osôb zmluvných strán potvrdzujúcich dodanie a prevzatie tovaru a dátum odovzdania a prevzatia tovaru. Dodací list podpíšu oprávnené osoby obidvoch zmluvných strán   
po riadnom dodaní a prevzatí tovaru.

**4.7.** Predávajúci vyrozumie o termíne dodania tovaru oprávnenú osobu kupujúceho na prevzatie tovaru *v príslušnom mieste dodania* najmenej tri pracovné dni pred jeho dodaním. *Oprávnenými osobami   
na prevzatie tovaru pre jednotlivé miesta dodania sú pre účely tejto kúpnej zmluvy riaditelia organizačných zložiek Ministerstva obrany SR a velitelia vojenských útvarov ozbrojených síl Slovenskej republiky uvedení v Prílohe č. 3 tejto kúpnej zmluvy alebo nimi určené osoby/Oprávnenou osobou kupujúceho na prevzatie tovaru pre účely tejto zmluvy je.......alebo ním určená osoba*. Oprávnená osoba na prevzatie tovaru vykoná v mieste dodania prehliadku dodaného tovaru a je oprávnená odmietnuť prevzatie toho tovaru, na ktorom zistí pri prehliadke zjavné vady (napr. chýbajúce množstvo podľa dodacieho listu, poškodený tovar, tovar nevyhovujúci podmienkam tejto kúpnej zmluvy) a túto skutočnosť zapíše do dodacieho listu.

**4.8.** Dodanie tovaru bude možné výhradne v pracovné dni, a to od ........... hod. do ...........hod. *(pracovný čas* *bude aktuálne doplnený v príslušnej výzve na predkladanie ponúk odoslanou v konkrétnom zadávaní zákazky v zriadenom DNS).*

**4.9.** Pri výkone práv a povinností vyplývajúcich z tejto kúpnej zmluvy sa predávajúci zaväzuje dodržiavať režim pracoviska stanovený kupujúcim, s ktorým oboznámi svojich zamestnancov/pracovníkov.   
Táto povinnosť sa týka predovšetkým režimu vstupu do objektov, dodržiavania bezpečnostných opatrení pri pohybe a prácach vo vojenskom objekte, evidovania prístupu k informáciám spojených   
s predmetom plnenia, vykonávania prác v stanovenej dobe a pod. Predávajúci je povinný strpieť obmedzenia vyplývajúce z ochrany utajovaných skutočností, ktoré stanoví kupujúci. O povolení vstupu do priestorov kupujúceho rozhoduje na základe žiadosti predávajúceho doručenej kupujúcemu najneskôr 48 hodín pred plánovanou dodávkou tovaru do miesta dodania zodpovedná osoba kupujúceho. V žiadosti, predloženej predávajúcim , bude uvedené meno, priezvisko, dátum a rok narodenia a číslo dokladu totožnosti osoby, ktorá žiada o povolenie vstupu (v prípade žiadosti o vjazd motorového vozidla sa v žiadosti uvedie typ, EČV a farba vozidla). Kupujúci si vyhradzuje právo zamietnuť žiadosť predávajúceho o povolenie vstupu osôb, resp. motorových vozidiel, do priestorov kupujúceho, a to aj bez uvedenia dôvodu. Predávajúci poučí svojich zamestnancov/pracovníkov o tom, že poskytol predmetné osobné údaje kupujúcemu za účelom plnenia tejto kúpnej zmluvy. Kupujúci   
sa zaväzuje osobné údaje poskytnuté predávajúcim náležite chrániť a spracúvať výlučne len za účelom uvedeným v tomto bode kúpnej zmluvy a v súlade s Nariadením Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Predávajúci je zodpovedný za škody spôsobené na majetku Slovenskej republiky v správe kupujúceho pri výkone práv a povinností vyplývajúcich mu z tejto kúpnej zmluvy.

**Článok V.**

**Záruka, zodpovednosť za vady tovaru a reklamácie**

**5.1.** Predávajúci je povinný dodať tovar s odbornou starostlivosťou v dohodnutom množstve, v akosti a vo vyhotovení podľa tejto kúpnej zmluvy, spôsobilý na použitie na obvyklý účel. Dodaný tovar musí byť prvej akosti, nový (nie použitý, repasovaný alebo iným spôsobom modifikovaný/obnovený), doposiaľ nepoužívaný, nevystavovaný a musí spĺňať všetky požadované kvalitatívne parametre, technické požiadavky a úžitkové vlastnosti uvedené v Prílohe č. 1 tejto kúpnej zmluvy. Spolu s tovarom je predávajúci povinný dodať sprievodnú dokumentáciu a vykonať súvisiace služby podľa bodu 4.4. tejto kúpnej zmluvy.

**5.2.** Ak predávajúci poruší povinnosti uvedené v bode 5.1. tohto článku, dodá iný tovar alebo poruší povinnosť ustanovenú v § 420 ods. 4 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) má tovar vady.

**5.3.** Predávajúci zodpovedá za vady, ktoré má tovar v čase jeho dodania a za vady, ktoré sa vyskytnú po jeho prevzatí počas plynutia záručnej doby. Predávajúci poskytuje kupujúcemu záruku za akosť tovaru na dobu ........... mesiacov *(doba poskytnutej záruky za akosť bude doplnená v súlade s ponukou úspešného uchádzača,* ***min. 24 mesiacov****)*. Záručná doba začne plynúť dňom prevzatia tovaru kupujúcim v mieste dodania. Predávajúci zodpovedá za to, že dodaný tovar bude mať po celú záručnú dobu vlastnosti dohodnuté v tejto kúpnej zmluve a bude ho možné používať na obvyklý účel. Záruka   
za akosť sa nebude vzťahovať na bežné opotrebenie tovaru spôsobeného obvyklým používaním   
a na vady vzniknuté nesprávnym používaním, mechanickým poškodením alebo nesprávnou údržbou   
a ošetrovaním spôsobeného kupujúcim. Zmluvné strany vylučujú aplikáciu § 428 Obchodného zákonníka pre uplatnenie zodpovednosti za vady, na ktoré sa vzťahuje záruka za akosť. Kupujúci   
je povinný písomne oznámiť vady tovaru (ďalej len „reklamácia“), na ktoré sa vzťahuje záruka  
 za akosť najneskôr do uplynutia dohodnutej záručnej doby. Záručná doba nebude plynúť po dobu,   
po ktorú kupujúci nemôže užívať tovar pre jeho vady. Plynutie záručnej doby sa preruší dňom doručenia reklamácie predávajúcemu. Záručná doba začne plynúť znova dňom prevzatia opraveného tovaru, ak bude tovar opraviteľný alebo náhradného tovaru kupujúcim. V prípade, ak dôjde k výmene tovaru za nový, začne plynúť nová záručná doba dňom prevzatia nového tovaru.

**5.4.** Zodpovednosť za vady, na ktoré sa nevzťahuje záruka za akosť (napr. chýbajúce množstvo tovaru v rozpore s dodacím listom, poškodený tovar, chýbajúce doklady k tovaru) sa riadi príslušnými ustanoveniami Obchodného zákonníka. Kupujúci je povinný písomne reklamovať vady bez zbytočného odkladu po ich zistení alebo čo ich mal pri vynaložení odbornej starostlivosti zistiť pri prehliadke (zjavné vady) alebo po tom, čo sa vady mohli zistiť pri vynaložení odbornej starostlivosti, najneskôr však do dvoch rokov od doby dodania tovaru (skryté vady).

**5.5.** Nároky kupujúceho z vád tovaru budú uplatňované v súlade s ustanovením § 436 až 441 Obchodného zákonníka.

**5.6.** Voľbu nároku z vád tovaru uvedie kupujúci v reklamácii, alebo oznámi písomne (poštou, e-mailom) predávajúcemu bez zbytočného odkladu po jej odoslaní. Ak kupujúci zistí vady tovaru pri preberaní tovaru alebo v lehote splatnosti faktúry, je oprávnený reklamovať vady tovaru v lehote dohodnutej v tejto kúpnej zmluve a zároveň je oprávnený nezaplatiť kúpnu cenu v rozsahu vadného plnenia, ktorým sa rozumie aj nedodanie sprievodnej dokumentácie podľa bodu 4.4.1. tejto kúpnej zmluvy. Kupujúci zaplatí kúpnu cenu za tovar na základe novej faktúry doručenej po odstránení vád, ak kupujúci nevyužije právo odstúpiť od tejto kúpnej zmluvy.

**5.7.** Reklamácia musí obsahovať najmä:

* číslo kúpnej zmluvy,
* miesto dodania tovaru,
* identifikáciu tovaru (názov a označenie reklamovaného tovaru),
* popis vady,
* číslo dodacieho listu,
* počet vadných alebo chýbajúcich kusov, ak ide o takézo vadné plnenie,
* požadovaný spôsob odstránenia vady.

* 1. Ak bude reklamácia neúplná, predávajúci písomne vyzve kupujúceho na jej doplnenie a určí primeranú lehotu na jej doplnenie, pričom lehota na doplnenie náležitostí reklamácie nesmie byť kratšia   
     ako 5 pracovných dní. Predávajúci je povinný vybaviť riadne a včas uplatnenú reklamáciu (vrátane odstránenia vád) najneskôr do 30 dní odo dňa doručenia úplnej reklamácie. Reklamáciu je možné odoslať poštou v listinnej podobe alebo v elektronickej podobe e-mailom na adresu *.....................* *(adresu doplní uchádzač predkladajúci ponuku).* O termíne a spôsobe vyriešenia reklamácie predávajúci bez zbytočného odkladu písomne informuje kupujúceho.

* 1. Náklady na odstránenie vád tovaru, ako aj preukázateľne vynaložené náklady kupujúceho súvisiace   
     s uplatnením nárokov z vád tovaru, znáša predávajúci. V prípade reklamácie si predávajúci prevezme reklamovaný tovar u kupujúceho v čase podľa článku IV. bod 4.8. tejto kúpnej zmluvy.

* 1. Zmluvné strany sa dohodli, že ustanovenia tejto kúpnej zmluvy upravujúce záručné a reklamačné podmienky majú prednosť pred ustanoveniami záručných podmienok, resp. reklamačným poriadkom predávajúceho.

**Článok VI.**

**Nadobudnutie vlastníckeho práva a nebezpečenstvo škody**

**6.1.** Predávajúci znáša nebezpečenstvo škody na tovare a zostáva vlastníkom tovaru až do momentu jeho prevzatia kupujúcim v mieste dodania v súlade s touto kúpnou zmluvou na základe dodacieho listu potvrdeného podpismi obidvoch zmluvných strán v súlade s bodom 4.6. tejto kúpnej zmluvy. Prevzatím tovaru kupujúcim v mieste dodania sa na kupujúceho prevádza vlastnícke právo k prevzatému tovaru   
a zároveň naňho prechádza nebezpečenstvo škody na prevzatom tovare.

**Článok VII.**

**Sankcie**

* 1. V prípade, ak predávajúci nedodá tovar (vrátane sprievodnej dokumentácie) riadne alebo včas podľa tejto kúpnej zmluvy, je povinný zaplatiť kupujúcemu zmluvnú pokutu vo výške 0,05 % z ceny riadne alebo včas nedodaného tovaru, a to za každý aj začatý deň omeškania.

* 1. Zmluvné strany sa dohodli, že zodpovednosť predávajúceho za oneskorenie dodania tovaru riadne   
     alebo včas je vylúčená z dôvodu pôsobenia vyššej moci (§ 374 Obchodného zákonníka) s tým, že účinky vylučujúce zodpovednosť za omeškanie predávajúceho s dodaním tovaru sú obmedzené iba po dobu trvania vyššej moci, počas ktorej si kupujúci neuplatní zmluvnú pokutu.
  2. V prípade, ak predávajúci nevybaví uplatnenú reklamáciu v dohodnutej dobe podľa tejto kúpnej zmluvy, je povinný zaplatiť kupujúcemu zmluvnú pokutu vo výške 0,03 % z ceny vadného plnenia, minimálne však vo výške 10,- € (slovom: desať eur), a to za každý aj začatý deň omeškania.

* 1. V prípade omeškania kupujúceho s úhradou faktúry, má predávajúci právo uplatniť si u kupujúceho zaplatenie úroku z omeškania z dlžnej sumy v zákonom stanovenej výške podľa § 369 ods. 2 Obchodného zákonníka.

* 1. Dohodnuté sankcie hradí povinná zmluvná strana strane oprávnenej nezávisle na tom, či a v akej výške vznikne druhej zmluvnej strane škoda. Zmluvná pokuta sa nezapočítava na náhradu škody. Základom pre výpočet sankcií sú ceny s DPH.

* 1. Dohodnuté sankcie zaplatí povinná strana strane oprávnenej do 30 dní odo dňa doručenia ich písomného uplatnenia.

* 1. Zaplatenie zmluvnej pokuty nezbavuje predávajúceho povinnosti dodať tovar podľa tejto kúpnej zmluvy.

**Článok VIII.**

**Predčasné ukončenie kúpnej zmluvy**

* 1. Kúpna zmluva môže predčasne zaniknúť na základe dohody zmluvných strán alebo odstúpením od kúpnej zmluvy jednou zo zmluvných strán.
  2. Od tejto kúpnej zmluvy môže ktorákoľvek zmluvná strana odstúpiť v súlade s ustanoveniami Obchodného zákonníka a kupujúci aj podľa § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a § 15 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“). Odstúpenie od kúpnej zmluvy musí byť druhej zmluvnej strane oznámené písomne, inak je neplatné. V písomnom oznámení o odstúpení od kúpnej zmluvy musí byť uvedený dôvod, pre ktorý zmluvná strana od kúpnej zmluvy odstupuje. Účinky odstúpenia od tejto kúpnej zmluvy nastanú dňom, kedy bude písomné oznámenie o odstúpení od kúpnej zmluvy strany odstupujúcej doručené druhej zmluvnej strane.
  3. Zmluvné strany sa dohodli, že za podstatné porušenie (§ 345 ods. 2 Obchodného zákonníka) kúpnej zmluvy budú považovať:

a) na strane predávajúceho najmä:

* nedodržanie záväzku dodať tovar riadne alebo včas vrátane sprievodnej dokumentácie podľa tejto kúpnej zmluvy,
* neodstránenie vád tovaru predávajúcim v lehote dohodnutej na vybavenie reklamácie,
* opakovaná reklamácia vád tovaru,

b) na strane kupujúceho:

- omeškanie s úhradou faktúry o viac ako 30 kalendárnych dní.

**8.4.** Dňom účinnosti odstúpenia od tejto kúpnej zmluvy zanikajú všetky práva a povinnosti zmluvných strán podľa tejto kúpnej zmluvy a zmluvné strany sú povinné navzájom si vrátiť všetky poskytnuté plnenia. Odstúpením od zmluvy nie je dotknutý nárok oprávnenej strany na náhradu škody a na uplatnenie zmluvnej pokuty v zmysle článku VII. tejto kúpnej zmluvy.

**Článok IX.**

**Subdodávatelia**

**9.1.** Údaje o**s**ubdodávateľoch predávajúceho a údaje o osobe oprávnenej konať za subdodávateľa   
v rozsahu meno a priezvisko, adresa pobytu, dátum narodenia, predmet subdodávky a podiel subdodávky na zákazke sú uvedené v Prílohe č. 4 tejto kúpnej zmluvy. Ak v tejto prílohe   
nie sú uvedené žiadne údaje o subdodávateľoch, znamená to, že predávajúci nemá subdodávateľov.

**9.2.** Pre účely tejto kúpnej zmluvy sa subdodávateľom rozumie taký hospodársky subjekt, ktorý uzavrel alebo uzavrie s predávajúcim písomnú odplatnú zmluvu na plnenie určitej časti zákazky,   
a teda za subdodávateľa je považovaný ten, kto sa priamo bude podieľať na plnení tejto kúpnej zmluvy.

**9.3.** Predávajúci je povinný bez zbytočného odkladu oznámiť kupujúcemu akúkoľvek zmenu údajov uvedených v bode 9.4. u subdodávateľov uvedených v Prílohe č. 4 tejto kúpnej zmluvy.

**9.4.** V prípade zmeny subdodávateľa počas trvania tejto kúpnej zmluvy, pričom za zmenu subdodávateľa   
sa považuje aj pribratie nového subdodávateľa, je predávajúci povinný písomne oznámiť kupujúcemu každú zmenu subdodávateľa, a to najneskôr desať (10) pracovných dní pred dňom, kedy má zmena subdodávateľa nastať a predložiť kupujúcemu nasledovné údaje:

1. podiel zákazky (hodnota subdodávky v EUR bez DPH alebo v %), ktorý má v úmysle zadať navrhovanému subdodávateľovi,
2. predmet subdodávky,
3. informácie o navrhovanom subdodávateľovi v rozsahu obchodné meno alebo názov, sídlo, miesto podnikania a IČO subdodávateľa,
4. údaje o osobe oprávnenej konať za subdodávateľa v rozsahu meno a priezvisko, adresa pobytu   
   a dátum narodenia,
5. v prípade, ak navrhovaný subdodávateľ má povinnosť zapisovať sa do registra partnerov verejného sektora podľa zákona o registri partnerov verejného sektora, informáciu   
   o skutočnosti, že navrhovaný subdodávateľ je zapísaný do registra partnerov verejného sektora podľa zákona o registri partnerov verejného sektora.

**9.5.** Zmena subdodávateľa podľa bodu 9.4. tejto kúpnej zmluvy je možná iba na základe písomného súhlasu kupujúceho. Informáciu o akceptovaní/neakceptovaní zmeny subdodávateľa zašle predávajúci kupujúcemu do siedmich (7) pracovných dní odo dňa doručenia žiadosti o zmenu subdodávateľa.

**9.6.** Zmluvné strany sa dohodli, že do tejto kúpnej zmluvy budú formou dodatku doplnené údaje o všetkých tých subdodávateľoch, ktorých kupujúci akceptoval pri zmene subdodávateľa, alebo po akceptovaní nových subdodávateľov v rozsahu obchodné meno alebo názov, sídlo, miesto podnikania a IČO subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.

**9.7.** Predávajúcizodpovedá za plnenie tejto kúpnej zmluvy subdodávateľom tak, ako keby plnenie realizoval sám. Predávajúci zodpovedá za odbornú starostlivosť pri výbere subdodávateľa   
ako aj za výsledok činnosti/plnenia vykonanej/vykonaného na základe zmluvy o subdodávke.

**Článok X.**

**Doručovanie**

**10.1.** Doručením sa na účely tejto kúpnej zmluvy rozumie prijatie zásielky zmluvnou stranou,   
ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka sa považuje takisto deň,

1. v ktorý sa dostala do dispozičnej sféry adresáta (t. j. kedy zamestnanec pošty na odbernom lístku vyznačil dátum uloženia zásielky, alebo adresát odmietol zásielku prevziať) alebo
2. v ktorý bola na nej zamestnancom pošty vyznačená poznámka, „adresát sa odsťahoval“, „adresát   
   je neznámy“ alebo iná poznámka, ktorá znamená nedoručiteľnosť zásielky.

* 1. Písomnosti doručované e-mailom sa považujú za doručené v deň ich úspešného odoslania na dohodnutú e-mailovú adresu, aj keď sa adresát s obsahom e-mailovej správy neoboznámil. Zmluvné strany   
     sú povinné za účelom elektronického doručovania písomností ako aj ďalšej elektronickej komunikácie nastaviť v kontaktných e-mailových adresách automatické generovanie potvrdenia o doručení správy. Uvedené potvrdenie nemá vplyv na dohodnutý okamih doručenia.

* 1. Zmluvné strany sú povinné navzájom si písomne oznámiť zmenu adresy na doručovanie a zmenu elektronickej adresy (e-mail) najneskôr v deň ich zmeny. Ak zmluvná strana v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

**Článok XI.**

**Záverečné ustanovenia**

* 1. Táto kúpna zmluva nadobudne platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v súlade s ustanovením § 47a zákona č. 40/1964 Zb. Občiansky zákonník v znení neskorších predpisov.
  2. Táto kúpna zmluva sa povinne zverejňuje v súlade s § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  3. Jednotlivé ustanovenia tejto kúpnej zmluvy môžu byť menené, doplňované a rušené iba formou písomných, očíslovaných dodatkov k tejto kúpnej zmluve, podpísaných oprávnenými zástupcami obidvoch zmluvných strán. Všetky zmeny tejto kúpnej zmluvy uvedené v dodatkoch budú tvoriť   
     jej neoddeliteľnú súčasť. Zmeny v tejto kúpnej zmluve je možné vykonať bez nového verejného obstarávania len v súlade s § 18 zákona o verejnom obstarávaní.
  4. Zmluvné strany sa dohodli, že zmeny kontaktných údajov ako sú adresa sídla alebo miesto podnikania zmluvných strán, číslo účtu (IBAN) zmluvných strán, názov organizačných zložiek zmluvných strán   
     a zmena oprávnených osôb zmluvných strán, nie sú zmenami podliehajúcimi súhlasu zmluvných strán, a preto nebudú predmetom dodatku k tejto kúpnej zmluve. Zmluvné strany zmenu týchto kontaktných údajov bez zbytočného odkladu oznámia druhej zmluvnej strane jednostranným písomným oznámením, podpísaným oprávneným zástupcom, na kontaktnú adresu uvedenú v bode 1.1. a v bode 1.2.   
     tejto kúpnej zmluvy. Ak zmluvná strana druhú stranu o zmene neinformuje, platí stav ako keby k zmene ani nedošlo.

* 1. Právne vzťahy založené touto kúpnou zmluvou sa riadia právnym poriadkom Slovenskej republiky. Otázky touto kúpnou zmluvou zvlášť neupravené sa riadia príslušnými ustanoveniami zákona   
     o verejnom obstarávaní, Obchodného zákonníka a súvisiacimi všeobecne záväznými právnymi predpismi Slovenskej republiky. Všetky spory vyplývajúce z tejto kúpnej zmluvy budú zmluvné strany riešiť predovšetkým vzájomnou dohodou.

*(V prípade, ak úspešný uchádzač/predávajúci má štátnu príslušnosť alebo sídlo mimo Slovenskej republiky, použije sa nasledovné znenie bodu 11.5:*

*„11.5. Právne vzťahy založené touto kúpnou zmluvou sa riadia právnym poriadkom Slovenskej republiky. Otázky touto kúpnou zmluvou zvlášť neupravené sa riadia príslušnými ustanoveniami zákona o verejnom obstarávaní, Obchodného zákonníka a súvisiacimi všeobecne záväznými právnymi predpismi Slovenskej republiky. Zmluvné strany sa výslovne dohodli, že ustanovenia Dohovoru OSN o zmluvách o medzinárodnej kúpe tovaru sa nepoužijú bez ohľadu na štátnu príslušnosť alebo sídlo zmluvných strán mimo Slovenskej republiky. Všetky spory vyplývajúce z tejto kúpnej zmluvy budú zmluvné strany riešiť predovšetkým vzájomnou dohodou. V prípade, ak k vzájomnej dohode nedôjde,   
tak sa zmluvné strany dohodli na príslušnosti všeobecného súdu Slovenskej republiky, v ktorého obvode má kupujúci adresu sídla.“*

**11.6.** Táto kúpna zmluva je vyhotovená v štyroch rovnopisoch s platnosťou originálu, z ktorých jeden rovnopis obdrží predávajúci a tri rovnopisy obdrží kupujúci.

**11.7.** Zmluvné strany zhodne vyhlasujú, že táto kúpna zmluva bola uzatvorená slobodne a vážne po vzájomnej dohode a nie v omyle. Zmluvné strany vyhlasujú, že ich spôsobilosť a voľnosť uzatvoriť túto kúpnu zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a zároveň vyhlasujú, že si túto kúpnu zmluvu pred jej podpisom riadne   
a dôsledne prečítali, jej obsah je pre nich dostatočne určitý a zrozumiteľný a na znak bezvýhradného súhlasu a vôle plniť záväzky z nej vyplývajúce ju vlastnoručne podpisujú.

**11.8.** Neoddeliteľnou súčasťou tejto kúpnej zmluvy sú prílohy: ........

Príloha č. 1: Cenová a technická špecifikácia tovaru o počte listov: ..........

Príloha č. 2: Množstvá tovaru o počte listov: .................

Príloha č. 3: Osoby oprávnené konať za kupujúceho vo veciach prevzatia tovaru o počte listov:.......

Príloha č. 4: Údaje o subdodávateľoch o počte listov:......

V ......................., dňa : V Bratislave, dňa :

**Za predávajúceho: Za kupujúceho:**

**..................................... ........................................**



Príloha č. 1 ku Kúpnej zmluve č. ................

**Cenová a technická špecifikácia tovaru**

## 1. Cenová špecifikácia tovaru

* 1. Miesto dodania tovaru: *(miesto dodania s uvedením názvu organizačnej zložky/vojenského útvaru a adresou jeho sídla /miesta dodania tovaru bude aktuálne doplnené v príslušnej výzve na predkladanie ponúk odoslanou v konkrétnom zadávaní zákazky v zriadenom DNS)*

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Názov tovaru** | **Obchodné označenie tovaru** *\** | **Jednotková cena bez DPH  v Eur** | **Množstvo v ks** | **Sadzba DPH výška DPH v Eur** | **Cena celkom s DPH v Eur** |
| 1. |  |  |  |  |  |  |
| 2. |  |  |  |  |  |  |
| **Cena celkom v EUR s DPH xx%** | | |  |  |  |  |

*\*Do stĺpca tabuľky označeného „Obchodné označenie tovaru“ bude doplnené obchodné označenie tovaru na základe výsledkov v konkrétnom zadávaní zákazky v zriadenom DNS a následne aj v kúpnej zmluve uzavretej s úspešným uchádzačom.*

*(Cenová špecifikácia tovaru dodávaného do ďalších miest dodania bude aktuálne doplnená v príslušnej výzve na predkladanie ponúk odoslanej v konkrétnom zadávaní zákazky v zriadenom DNS a následne aj v kúpnej zmluve uzavretej s úspešným uchádzačom).*

*\*\* Uchádzač vyplní v ponuke aktuálnu sadzbu DPH v zmysle platných predpisov v čase predkladania cenových ponúk.*

1. **Technická špecifikácia tovaru**

*Technická špecifikácia tovaru bude doplnená/upravená podľa ponuky predloženej úspešným uchádzačom v konkrétnom zadávaní zákazky v zriadenom DNS.*

*Technická špecifikácia tovaru môže byť v aktuálnom prípade doplnená o nasledovný text/informáciu:*

*„Obrázky uvedené v technickej špecifikácií sú iba ilustračné.“*

Príloha č. 2 ku Kúpnej zmluve č. .............

**Množstvá tovaru pre jednotlivé miesta dodania**

*(do tabuľky budú uvedené údaje podľa predlohy uvedenej v príslušnej výzve na predkladanie ponúk odoslanej v konkrétnom zadávaní zákazky v zriadenom DNS a následne aj v kúpnej zmluve uzavretej s úspešným uchádzačom – názov tovaru a množstvo jednotlivých druhov tovaru).*

|  |  |  |
| --- | --- | --- |
| **P. č.** | **Názov tovaru** | **Množstvo v kusoch** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Príloha č. 3 ku Kúpnej zmluve č..........

# Osoby oprávnené konať za kupujúceho vo veciach prevzatia tovaru

*(Do tabuľky budú uvedené údaje podľa predlohy uvedenej v príslušnej výzve na predkladanie ponúk odoslanej v konkrétnom zadávaní zákazky v zriadenom DNS a následne aj v kúpnej zmluve uzavretej s úspešným uchádzačom – kontaktné osoby kupujúceho v jednotlivých miestach dodania oprávnené konať za kupujúceho   
vo veciach prevzatia tovaru s uvedením kontaktných údajov (e-mailová adresa, číslo telefónu)*

## Kontaktné údaje na osoby oprávnené konať za kupujúceho vo veciach prevzatia tovaru v miestach dodania

|  |  |  |  |
| --- | --- | --- | --- |
| **Miesto plnenia** | **Kontaktná osoba kupujúceho** | **Kontaktné údaje** | |
| **e-mailová adresa** | **Číslo telefónu, mobil)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

 Príloha č. 4 ku Kúpnej zmluve č. 2025/.......

**Údaje o subdodávateľoch**

**Subdodávateľ č.1:**

Údaje o subdodávateľovi:

*(****Poznámka k „Údajom o subdodávateľovi“):*** *Údaje o subdodávateľovi / subdodávateľoch budú doplnené   
do Prílohy č. 4 tejto kúpnej zmluvy podľa dokladu predloženého podľa bodu 6.2. písm. d) časť III. Obsah ponuky súťažných podkladov k výzve v rámci dynamického nákupného systému.)*

|  |  |  |
| --- | --- | --- |
| **Obchodné meno alebo názov**  subdodávateľa | **Sídlo alebo miesto podnikania**  subdodávateľa | **IČO**  subdodávateľa |
|  |  |  |

Údaje o osobe oprávnenej konať za subdodávateľa:

*(****Poznámka k „Údajom o osobách oprávnených konať za subdodávateľa“:*** *Údaje o osobe/osobách oprávnených konať za subdodávateľa / subdodávateľov“ budú doplnené do Prílohy č. 4 tejto kúpnej zmluvy   
na základe údajov poskytnutých verejnému obstarávateľovi úspešným uchádzačom najneskôr v rámci súčinnosti potrebnej na uzavretie kúpnej zmluvy; potrebné je uviesť údaje za všetky osoby oprávnené konať   
za subdodávateľa / subdodávateľov, t. j. za všetky osoby, ktoré sú štatutárnym orgánom / členom štatutárneho orgánu / prokuristom subdodávateľa / subdodávateľom).*

|  |  |  |
| --- | --- | --- |
| **Meno a priezvisko**  osoby oprávnenej konať za subdodávateľa | **Adresa trvalého pobytu**  osoby oprávnenej konať za  subdodávateľa | **Dátum narodenia**  osoby oprávnenej konať za subdodávateľa |
|  |  |  |
|  |  |  |

*(v prípade viacerých subdodávateľov budú údaje doplnené aj o týchto subdodávateľoch v rozsahu uvedenom vyššie)*